এমনই একদিন একাডেমি পিরিয়ডে সামাদ স্যার (অর্থনীতির শিক্ষক) এলেন। যেহেতু সেলফ স্টাডি, উনি পেছনের চেয়ারে বসলেন এবং একা কথা বলতে লাগলেন। তার সাথে আর্টস পার্টির পোলাপানগুলার পিতা-পুত্রের সম্পর্ক। তাছাড়া ওই ৫ জন শেষ দুই সারিতে বসত বলে বিভিন্ন বিষয় নিয়ে তারা স্যারকে কথা বলাতে লাগল, নিজেরাও বলতে লাগল। এক পর্যায় স্যার বলছিলেন তার আজ অনেক কাজ- বাজারে যেতে হবে, বাসার কী কী যেন মেরামত করতে হবে, গাছে জাম্বুরা ধরেছে তার দেখভাল করতে হবে (জাম্বুরা নামটা শুনেই দেখলাম কয়েকজনের কান খাড়া হয়ে গেল)…    জাহিদ স্যারকে শুধু একটা প্রশ্ন করল, স্যার কোন গাছে? স্যার উত্তর দিলেন, বাসার সামনের গাছে। ব্যাস…… হয়ে গেল…দেখলাম কয়েকজনের মুখে তৃপ্তির হাসি আর শুনলাম কিছু দীর্ঘশ্বাসের শব্দ…